

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | **Nr.11** | 2025. gada 26. jūnijā |

**8.**

**Par sabiedrības vajadzībām nepieciešamās zemes vienības ar kadastra apzīmējumu**

1. **005 1448 atsavināšanas atlīdzības apstiprināšanu un atsavināšanu**

Ogres novada pašvaldības (turpmāk – Pašvaldība) dome 2025. gada 27. martā pieņēma lēmumu “Par nekustamā īpašuma Piekalnes iela 19A, Ogre, Ogres nov., kadastra numurs 7401 006 0217, sastāvā esošās zemes vienības ar kadastra apzīmējumu 7401 005 1448 nepieciešamību sabiedrības vajadzībām” (protokols Nr. 3; 31), (turpmāk – Lēmums), ar kuru noteica, ka sabiedrības vajadzībām, Pašvaldību likuma 4. panta pirmās daļas 3. punktā noteiktās pašvaldības autonomās funkcijas - gādāt par pašvaldības īpašumā esošo ceļu būvniecību, uzturēšanu un pārvaldību, nolemts atsavināt [Vārds Uzvārds] un [Vārds Uzvārds] (turpmāk kopā – Kopīpašnieces) piederošā nekustamā īpašuma Piekalnes ielā 19A, Ogrē, Ogres nov., kadastra numurs 7401 006 0217, sastāvā esošo zemes vienību, kadastra apzīmējums 7401 005 1448, 897 m2 platībā (turpmāk – Nekustamais īpašums).

Atbilstoši normatīvajos aktos noteiktajai kārtībai, pamatojoties uz Lēmumā noteikto, Pašvaldības maksas pakalpojumu izcenojumu aprēķinu un atlīdzības noteikšanas komisija (turpmāk - Komisija) uzsāka Nekustamā īpašuma atsavināšanas procesu.

Izvērtējot Pašvaldības Komisijas 2025. gada 28. maija lēmumu “Par atsavināmās zemes vienības ar kadastra apzīmējumu 7401 005 1448 atlīdzības noteikšanu un apstiprināšanu” (sēdes protokols Nr. 20) un pievienotos dokumentus, Pašvaldības dome konstatēja:

1. Lēmums nosūtīts Kopīpašnieču pilnvarotajai personai [Vārds Uzvārds] (turpmāk – pilnvarotā persona) 2025. gada 31. martā ar paziņojumu Nr. K.1-3/11 “Paziņojums par atsavināšanas lēmumu (Piekalnes iela 19A, Ogre, Ogres nov.)”;
2. Komisija saņēma Kopīpašnieču pilnvarotās personas atbildi (2025. gada 2. aprīļa reģistrācijas Nr. 2-4.2/1081), kurā norādīts, ka Kopīpašnieces piekrīt tām piederošā Nekustamā īpašuma atsavināšanai sabiedrības vajadzībām;
3. Komisija lūdza sabiedrībai ar ierobežotu atbildību „EIROEKSPERTS”, reģistrācijas numurs 40003650352, (turpmāk - SIA “EIROEKSPERTS”) veikt Nekustamā īpašuma novērtēšanu un noteikt tirgus vērtību;
4. saskaņā ar SIA „EIROEKSPERTS” Nekustamā īpašuma novērtējumu (reģistrācijas Nr. L14839/ER/2025) tā tirgus vērtība 2025. gada 12. maijā ir 1 900 EUR (viens tūkstotis deviņi simti *euro*), (turpmāk – Vērtējums);
5. Komisija 2025. gada 15. maijā nosūtīja Kopīpašnieču pilnvarotajai personai vēstuli Nr. K.1-3/15 “Par zemes vienības ar kadastra apzīmējumu 7401 005 1448 novērtējumu (Piekalnes iela 19A, Ogre, Ogres nov.)”, ar kuru Kopīpašnieces tika aicinātas iepazīties ar SIA “EIROEKSPERTS” Vērtējumu un sniegt savu viedokli vai argumentus par to;
6. Komisija 2025. gada 15. maijā saņēma Kopīpašnieču pilnvarotās personas atbildi (2025. gada 15. maija reģistrācijas Nr. 2-4.2/1575), ar kuru Kopīpašnieču pilnvarotā persona Kopīpašnieču vārdā apliecina, ka piekrīt SIA “EIROEKSPERTS” Vērtējumā novērtētajai atlīdzībai un nevēlas piedalīties Komisijas sēdē;
7. 2025. gada 28. maija sēdē (sēdes protokols Nr. 20), Komisija nolēma apstiprināt aprēķināto atlīdzību Nekustamajam īpašumam par tirgus vērtību – 1 900 EUR (viens tūkstotis deviņi simti *euro*) un Komisijas lēmumu iesniegt izvērtēšanai un lēmuma pieņemšanai Pašvaldības domei.

Ņemot vērā minēto un pamatojoties uz Sabiedrības vajadzībām nepieciešamā nekustamā īpašuma atsavināšanas likuma 4. pantu, 9. panta pirmo daļu, 10. panta pirmo daļu, 11. panta pirmo daļu, 20. panta pirmo daļu, 21. pantu un 26. panta pirmo daļu, Pašvaldību likuma 4. panta pirmās daļas 3. punktu, 10. panta pirmās daļas 16. punktu, Ministru kabineta 2011. gada 15. marta noteikumu Nr. 204 “Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” 36.1. apakšpunktu,

**balsojot: ar 20 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Ilmārs Zemnieks, Indulis Trapiņš, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav**,

Ogres novada pašvaldības dome **NOLEMJ:**

1. **Atsavināt** sabiedrības vajadzībām nekustamā īpašuma Piekalnes iela 19A, Ogrē, Ogres nov., (kadastra numurs 7401 006 0217) sastāvā esošo zemes vienību ar kadastra apzīmējumu 7401 005 1448 un kopējo platību 897 m2 (turpmāk – Nekustamais īpašums).
2. **Apstiprināt** aprēķināto atlīdzību 1 900 EUR (viens tūkstotis deviņi simti *euro*) apmērā par sabiedrības vajadzībām nepieciešamo Nekustamo īpašumu.
3. **Noteikt**, ka Nekustamais īpašums tiek atsavināts par aprēķināto atlīdzību 1 900 EUR (viens tūkstotis deviņi simti *euro*) apmērā.
4. **Uzdot** Ogres novada pašvaldības centrālās administrācijas Nekustamo īpašumu pārvaldes nodaļai normatīvajos aktos noteiktajā kārtībā:
   1. sagatavot un nosūtīt paziņojumu par pieņemto lēmumu;
   2. zemesgrāmatā ierakstīt atzīmi par aizliegumu atsavināt un apgrūtināt Nekustamo īpašumu ar lietu un saistību tiesībām bez Ogres novada pašvaldības piekrišanas;
   3. organizēt pirkuma līguma noslēgšanu un īpašuma tiesību nostiprināšanu zemesgrāmatā.
5. **Noteikt**, ka visi izdevumi saistībā ar Nekustamā īpašuma atsavināšanu, saskaņā ar normatīvajos aktos noteikto kārtību, tiek segti no šim mērķim paredzētajiem Ogres novada pašvaldības 2025. gada budžeta līdzekļiem.
6. **Kontroli** par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)